paragraph_text: mini|250px|Čakovečki odbojkaši - članovi OK „Meiko“ 1995. g. U travnju 1978. održana je osnivačka skupština Odbojkaškog saveza općine Čakovec, i time započinje novo razdoblje uspona u odbojci grada i cijele općine. Pritom se posebno istaknuo ponovno oformljeni Odbojkaški klub Građevinar, u kojeg su prešli igrači Mladosti. On se od 1981. natječe u Hrvatskoj ligi – sjever, promijenivši krajem 1982. ime u Jedinstvo. Istodobno se formirao i ženski odbojkaški sastav u klubu. Jedinstvo bilježi sve bolje plasmane u ligaškom natjecanju tijekom 80-tih godina, a od 1992., tada već u osamostaljenoj Republici Hrvatskoj, igra u Drugoj državnoj ligi – sjever, postižući sve veći uspjeh.